CHO โชว์ยอด Backlog แน่น 1.8 พันลบ. พร้อมลุยประมูลงานใหม่กว่า 2 พันลบ.
CHO โชว์ยอด Backlog แน่น 1.8 พันลบ. ทยอยรับรู้ในช่วงที่เหลือของปีนี้อีก 168 ลบ. พร้อมลุยประมูลงานใหม่รวมกว่า 2 พันลบ. ขยายศูนย์ซ่อมบำรุง "สิบล้อ 24 ชม." เพิ่ม
CHO โชว์ยอด Backlog แน่น 1.8 พันลบ. ทยอยรับรู้ช่วงที่เหลือของปีนี้อีก 168 ลบ. พร้อมลุยประมูลงานใหม่รวมกว่า 2 พันลบ. ขยายศูนย์ซ่อมบำรุง "สิบล้อ 24 ชม." เพิ่ม
15 พ.ย. 2562

นายสุรเดช ทวีแสงสกุลไทย กรรมการผู้จัดการใหญ่ และประธานเจ้าหน้าที่บริหาร บริษัท ช ทวี จำกัด (มหาชน) หรือ CHO เปิดเผยว่า ผลการดำเนินงานไตรมาส 3/62 บริษัทและบริษัทย่อยมีกำไรสุทธิ 15.62 ล้านบาท ส่วนผลการดำเนินงานในงวด 9 เดือนแรกของปี 2562 บริษัทฯและบริษัทย่อยมีกำไรสุทธิ 53.62 ล้านบาท ซึ่งถือเป็นการตอกย้ำให้เห็นถึงแนวโน้มธุรกิจที่กลับเข้าสู่โหมดปกติ โดยปัจจุบันบริษัทฯมีงานในมือรอรับรู้รายได้ (Backlog) จำนวน 1,896 ล้านบาท ที่ทยอยรับรู้ในช่วงที่เหลือของปีนี้อีก 168 ล้านบาท และส่วนที่เหลือรับรู้ในปี 2563 ผลักดันผลการเนินงานเติบโตอย่างต่อเนื่อง
“ภาพรวมธุรกิจของบริษัทฯเริ่มกลับเข้าสู่ภาวะปกติแล้วจากงานในมือที่เพิ่มขึ้น และยังมีงานใหม่ที่อยู่ระหว่างรอประมูลค่ากว่า 2,000 ล้านบาท แบ่งเป็น รถลำเลียงอาหารสำหรับเครื่องบิน สายการบินของดูไบ มูลค่าประมาณ 250 ล้านบาท และการประมูลงานเช่ารถโดยสารของบริษัท ขนส่ง จำกัด (บขส.) และองค์การขนส่งมวลชนกรุงเทพ (ขสมก.) จำนวน 257 คัน มูลค่าโครงการรวม 1,826 ล้านบาท โดยคาดว่าจะเปิดประมูลในช่วง เดือน มกราคม 2563 นี้ ซึ่ง CHO จะเข้าร่วมประมูลกับกิจการร่วมค้า (JV)”นายสุรเดช กล่าว
ด้านอัตราส่วนทางการเงินทั้งผลการดำเนินงานและฐานะทางการเงินมีแนวโน้มปรับตัวดีขึ้นจากปีก่อน โดยหนี้สินที่มีภาระดอกเบี้ยต่อส่วนของผู้ถือหุ้น หรือ (Interest-Bearing Debt to Equity Ratio) เหลือเพียง 2.11 เท่า
ส่วนการขยายศูนย์ซ่อมบำรุง “สิบล้อ 24 ชม.”  ปีนี้คาดว่าจะขยายเพิ่มอีก 2 แห่งที่สุราษฎร์ธานี และสุวรรณภูมิ จากเดิมมีเพียง 1 แห่งที่ชลบุรี และในช่วงปี 2563-2565 คาดว่าจะเพิ่มอีกประมาณ 5 แห่งทั่วประเทศ